Un nozvezh, e traonienn Seathwaite Walley, e-harz ar menezioù Seathwaite Fell, er Borrowdale, nepell diouzh Keswick, e Breizh-Veur, un nozvezh eta eus ar XVIvet kanved, hervez mojenn tud ar vro, ur gwall arnev a erruas, ha gant trouz ar gurun, sko al luched ha nerzh an avel e kouezhas meur a wezenn…  Antronoz vintin, pa erruas ar vesaerien da welet penaos e oa an traoù gant o deñved, e tizolojont evit ar wech kentañ, e-harz gwrizioù gwez diskaret, mein grafit.  Sonjal a rae dezho bout kavet mein glaou, met o vezañ ma ne zeve ket, eo bet implijet evit merkañ an deñved.  Wad e veze graet eus ar maen neuze gant tud ar vro, da lavarout eo : siell.